arnastofnun/IGC-2024 huggingface dataset:
Grámuætt

Grámuætt (fræðiheiti: Physciaceae) er ætt af fléttumyndandi sveppum sem tilheyra flokki diskfléttna. Ættin inniheldur 17 ættkvíslir og 512 tegundir.

Á Íslandi vaxa um 40 tegundir af 10 ættkvíslum af grámuætt.
Kytrusveppir

Kytrusveppir (latína: Chytridiomycota) eru skipting sveppa. Latneska heitið er dregið af gríska χυτρίδιον "khytridion," sem þýðir "lítill pottur" og á við um lögun gróhirslunnar sem geymir bifgróin.

Kytrusveppir eru talsvert ólíkir öðrum sveppum að mörgu leyti en þeir eiga þó sameiginleg einkenni með öðrum sveppum, til dæmis að mynda frumuvegg úr kítíni, þeir hafa baklæga svipu sem þeir nota til að synda, þeir soga upp næringuna sína, nota glýkógen sem forðanæringu og geta myndað lýsín með sérstöku nýsmíðunarferli (AAA-ferli).

Kytrusveppir eru rotverur. Þeir geta brotið niður tormeltanleg efni eins og kítín, sem finnst í frumuveggjum sveppa og í skeljum liðdýra, og keratín sem finnst í hári, hornum, nöglum og húð ýmissa hryggdýra, og geta því stundum verið sníklar. Rannsóknir á kytrusveppum stórjukust eftir að upp komst að kytrusveppurinn "Batrachochytrium dendrobatidis" orsakaði hrun í stofnum fjölda froskdýra og olli jafnvel útdauða sumra.
Kenny Rogers

Kenneth Ray Rogers, betur þekktur sem Kenny Rogers (21. ágúst 1938 - 20. mars 2020) var bandarískur sveitasöngvari, lagahöfundur, leikari, upptökustjóri og frumkvöðull. Þrátt fyrir að vera þekktastur fyrir sveitatónlist var hann einnig afkastamikill á öðrum sviðum tónlistar. Hann sat oft í toppsætum bandarískra vinsældalista og seldi meira en 100 milljónir hljómplatna á ferli sínum og var einn söluhæsti tónlistarmaður allra tíma.

Heimild.

Fyrirmynd greinarinnar var „"Kenny Rogers"“ á ensku útgáfu Wikipedia. Skoðað 21. mars 2020
Agðir

Agðir (norska: Agder) er fylki Noregs sem stofnað var 1. janúar, 2020 þegar Vestur-Agðir og Austur-Agðir sameinuðust. Stærð fylkisins er tæpir 16.400 ferkílómetrar. Íbúar voru 306.849 árið 2019.
Albanska karlalandsliðið í knattspyrnu

Albanska karlalandsliðið í knattspyrnu er er fulltrúi Albaníu í knattspyrnu.
Hoya albiflora

Hoya albiflora er fjölær jurt í vaxblómaættkvísl. Útbreiðslan er í Nýju-Guíneu.
Auðmagnið

Auðmagnið (þýska: "Das Kapital") er eitt af frægari verkum eftir hinn þýska Karl Marx (5. maí 1818 – 14. mars 1883), sem einnig er höfundur Kommúnistaávarpsins. Í Auðmagninu fjallar Marx um kapítalisma og auðhyggju út frá hugmyndum sem fella má undir heimspeki, stjórnmálafræði og hagfræði. Alls voru gefin út 3 bindi (árin 1861, 1885, 1894) en Marx var látinn þegar bindi 2 og 3 komu út. Friedrich Engels, aðstoðarmaður og vinur Marx, sá um að taka saman og gefa út bindi 2 og 3 að Marx látnum. Mjög mikið hefur verið vitnaði í Auðmagnið í skrifum um stjórnmál og hagfræði og segja má að ritið hafi gengið í endurnýjun lífdaga eftir efnahagskreppuna sem skall á haustið 2008. .
Hoya anncajanoae

Hoya anncajanoae er fjölær jurt í vaxblómaættkvísl. Útbreiðslan er á Filippseyjum.
Tears for Fears

Tears for Fears er ensk popp/rokk-hljómsveit sem stofnuð var í Bath, árið 1981 af Roland Orzabal og Curt Smith.

Hljómsveitin var í byrjun bendluð við New Wave-stefnuna snemma á 9. áratugnum en fór síðar í rokk-átt. Önnur plata þeirra, "Songs from the Big Chair" (1985) fór á toppinn á Billboard 200-listanum í Bandaríkjunum og rokseldist einnig í Bretlandi. Lagið "Everybody Wants to Rule the World" er það þekktasta af þeirri skífu. Ósætti Smiths og Orzabal varð til þess að Smith yfirgaf hljómsveitina árið 1991 og gaf Orzabal út 2 plötur undir hljómsveitarnafninu án hans. Þeir sættust um árið 2000 og gáfu út eina plötu ásamt því að fara í tónleikaferðalög.
Hoya bebsguevarrae

Hoya bebsguevarrae er fjölær jurt í vaxblómaættkvísl. Útbreiðslan er í Filippseyjum.
Svipuhumar

Svipuhumar "(Palinurus elephas)" dregur nafn sitt af höfninni Palinurus sem er staðsett í borginni Salerno á Ítalíu.

Útlit.

Fullorðinn svipuhumar er rauðbrúnn á litinn og er með litla gula bletti á sér.

Karldýrið getur orðið allt að 60 cm í heildarlengd en algengt er að þeir séu um 40 til 50 cm.

Kvendýrið  getur orðið allt að 50 cm í heildarlengdina en algengt er að þær séu um 20 til 30 cm.

Líkami humarsins skiptist í höfuðbol og afturbol, flestir ættu frekar að þekkja það sem haus og hali.

Útbreiðsla.

Finnst í austurhluta Atlantshafsins, alla leið frá suðurhluta Noregs niður til Morocco. Mikið í kringum Bretland og Írland.

Lifnaðarhættir.

Lifir á grýttum botni á 5 - 70 m dýpi, finnast ekki á því dýpi þar sem ljóstillífun getur ekki farið fram. Finnst við strendur sem snúa að úthafinu og þar sem

selta er mikil.

Svipuhumarinn er mest virkur að næturlagi þá oftast í fæðuleit. Flestir snúa síðan aftur til heimilis síns sem veitir þeim skjól eftir fæðuleitina.

Hann skríður eftir botninum en á það til að synda.

Fullorðnir Svipuhumrar eru einir eða í smærri hópum og virðast þeir halda sig á litlu svæði, u.þ.b 7 fermetrar.

Fæða.

Nærist á litlum ormum, kröbbum og öðrum dauðum dýrum.

Lífsskeið.

Geta lifað allt að 20 ár.

Mökun.

Makast einu sinni á ári, einhvern tíman á tímabilinu júní til október.

Kvendýrin sjá um að geyma eggin þar til þau eru tilbúin að klekjast eftir u.þ.b sex mánuði.

Þau kvendýr sem eru stærri eiga það til að verpa eggjum sínum fyrr heldur en þau dýr sem eru minni.

Þegar kvendýrið er tilbúin til þess að fjölga sér gefur hún frá sér sérstakt hljóð sem laðar að karldýrið og getur náð allt að 20 m lengd. Þegar karldýr sem er nógu stórt fyrir kvendýrið nálgast þá

hættir hún að gefa frá sér hljóð. Eggjunum hleypir kvendýrið síðan út 7 – 10 dögum eftir getnað.

Þroskaskeið.

Úr eggjunum klekjast lirfur sem eru í laginu eins og lauf. Lirfurnar eru um 2,9 til 3,9 cm þegar þær klekjast út.

Nýting.

Ein af verðmætustu sjávardýrum innan Evrópu og á alþjóðlegum mörkuðum.

Veiðar.

Svipuhumar er veiddur í net sem lagt er eftir botninum á u.þ.b 50 til 15 m dýpi.

Hér má sjá hvað veitt hefur verið mikið af Svipuhumri frá árinu 2007 til ársins 2017.

Mest er veitt út frá ítalíu.
Hoya bicolensis

Hoya bicolensis er fjölær jurt í vaxblómaættkvísl. Útbreiðslan er í Filippseyjum.
Hoya carmelae

Hoya carmelae er fjölær jurt í vaxblómaættkvísl. Útbreiðslan er í Filippseyjum.
Andri Freyr Hilm­ars­son

Andri Freyr Hilmarsson (fæddur 26. apríl 1983) er íslenskur sjónvarpsmaður. Andri hefur verið frá upphafi í þáttunum Með okkar augum eða síðan 2011. Árið 2020 fór Andri í þættina "Andrar á flandri og leitin af Mr. Bean" með Andra Frey Viðarssyni nafna sínum þar sem þeir ferðuðust til bretlands og tilgangurinn var að finna hinn eina sanna Mr. Bean.

Andri greindist einhverfur þriggja ára gamall.
Hoya crassior

Hoya crassior er fjölær jurt í vaxblómaættkvísl. Útbreiðslan er á Samóa.
Sigríður Björk Guðjónsdóttir

Sigríður Björk Guðjónsdóttir (f. 10. júlí 1969) er íslenskur lögfræðingur, lögreglumaður og núverandi ríkislögreglustjóri. Áður var hún lögreglustjórinn á höfuðborgarsvæðinu frá 2014 til 2020.

Áslaug Arna Sigurbjörnsdóttir dómsmálaráðherra skipaði Sigríði í embætti ríkislögreglustjóra þann 12. mars árið 2020. Hún tók við embættinu þann 16. mars sama ár. Hæfnisnefnd hafði metið Sigríði hæfasta umsækjandann um starfið.

Ásakanir um kynþáttahyggju.

Aðkoma að lekamálinu.

Árið 2015 komst Persónuvernd að þeirri niðurstöðu að Sigríður hefði sem lögreglustjóri á Suðurnesjum brotið lög með því að senda Gísla Frey Valdórssyni, aðstoðarmanni Hönnu Birnu Kristjánsdóttur þáverandi innanríkisráðherra, persónuupplýsingar um málefni hælisleitandans Tony Omos.

Hatursmerki innan lögreglunnar.

Sigríður Björk Guðjónsdóttir var ásökuð um að sýna virka samstöðu með lögregluþjóni sem merkti sig hatursmerkjum sem samræmast ekki íslenskum lögum. Hatursmerkin voru kennd við kynþáttafordóma, nýnasisma, hvítayfirburðarhyggju, ofbeldishótanir og fleira. Lögreglan á höfuðborgarsvæðinu gaf út tilkynningar þess efnis að málið væri litið alvarlegum augum, en í stað þess að sækja lögregluþjónin ábyrgan fyrir meinta lögbrotið var þeim veitt starf hjá ríkislögreglustjóra.

Ásakanir um kynþáttamiðaða löggæslu.

Sigríður Björk Guðjónsdóttir brást við ásökunum þolenda kynþáttafordóma með því að draga í efa upplifanir þolenda um hvað kynþáttafordómar væru. Ásakanirnar beindust að því að 16 ára drengur hafi verið áreittur af vopnuðum lögregluþjónum tvo daga í röð þar sem hann þótti líkjast strokufanga sem leitað var að. Atvikið vakti mikla gagnrýni og leiddi til ásakana um að lögreglan stundaði kynþáttamiðaða löggæslu. Sigríður neitaði að bakvið aðgerðir lögreglunnar væri að sjá kynþáttafordóma og sagði að ekki hafi verið hægt að komast hjá ofbeldinu, en útilokaði ekki að um annarskonar fordóma væri um að ræða. Sigríður sagði ekkert vekja grunsemdir um kynþáttafordóma í þessu máli og sagði lögregluna hafa farið eftir réttum ferlum.
Nansenskrifstofan

Alþjóðlega Nansenskrifstofan fyrir flóttamenn (fr. "Office International Nansen pour les Réfugiés") var stofnun sem tók til starfa innan Þjóðabandalagsins árið 1930 og var nefnd eftir Fridtjof Nansen eftir dauða hans. Skrifstofan sá um alþjóðahjálp fyrir flóttamenn frá stríðshrjáðum svæðum á árunum 1930 til 1939. Skrifstofan þróaði svokallaða Nansenpassa sem heimiluðu fólki án ríkisfangs að ferðast milli landa. Stofnunin hlaut friðarverðlaun Nóbels árið 1938.

Saga.

Þjóðabandalagið stofnaði Nansenskrifstofuna árið 1930, stuttu eftir dauða Fridtjofs Nansen, til þess að halda áfram störfum Nansens til aðstoðar flóttamönnum. Skrifstofan var því arftaki stofnunarinnar sem Nansen hafði komið á fót í Genf árið 1921. Þjóðabandalagið sá einnig um að fjármagna stjórn Nansenskrifstofunnar, en aðeins til að greiða fyrir útgáfu Nansenpassanna þar sem hjálparstörf skrifstofunnar voru fjármögnuð með einkaframlögum.

Tilgangur skrifstofunnar var að sjá flóttamönnum fyrir birgðum og pólitískri aðstoð. Hjálp Nansenskrifstofunnar náði ekki til flóttamanna frá þriðja ríkinu eða Spáni á tímum spænsku borgarastyrjaldarinnar þótt mörg lönd hafi neitað að taka við flóttamönnum þaðan.

Þrátt fyrir þessi vandamál vann Nansenskrifstofan til friðarverðlauna Nóbels árið 1938 en þar sem stofnunin var leyst upp stuttu síðar rann verðlaunaféð til nýrra flóttamannastofnana Þjóðabandalagsins. Þær stofnanir voru síðar leystar upp vegna vandræða með þýska flóttamenn eftir upplausn þriðja ríkisins.

Afrek.

Nansenskrifstofan innti ýmis verk af hendi á meðan hún starfaði. Skrifstofan stóð fyrir því að fjórtán ríki samþykktu flóttamálasáttmála með nokkrum grunnmannréttindum árið 1933. Skrifstofan lék lykilhlutverk í að byggja skýli fyrir 40.000 armenska flóttamenn í þorpum í Sýrlandi og Líbanon eftir að 10.000 aðrir höfðu verið fluttir til Jerevan.

Nansenskrifstofan sá einnig um að flytja flóttamenn frá Saarlandi til Paragvæ eftir að Þýskaland tók aftur við stjórn Saarlands árið 1935.

Friðarverðlaun Nóbels.

Nansenskrifstofan hlaut friðarverðlaun Nóbels árið 1938 fyrir að þróa Nansenpassana.
217

217 (CCXVII í rómverskum tölum) var 17. ár 3. aldar og hófst á miðvikudegi samkvæmt júlíanska tímatalinu. Í Rómaveldi var það þekkt sem ræðismannsár Praesens og Extricatusar eða sem 970 ab urbe condita. Það hefur verið þekkt sem árið 217 frá því snemma á miðöldum þegar Anno Domini-tímatalið, hið Kristna tímatal, var tekið upp í Evrópu.
Hoya globulifera

Hoya globulifera er fjölær jurt í vaxblómaættkvísl. Útbreiðslan er á Nýju Guíneu.
Hoya endauensis

Hoya endauensis er fjölær jurt í vaxblómaættkvísl. Útbreiðslan er á Malasíuskaga.
Hoya gelba

Hoya gelba er fjölær jurt í vaxblómaættkvísl. Útbreiðslan er á Filippseyjum.
Lýðræðisleg fyrirtæki

Lýðræðisleg fyrirtæki eru fyrirtæki í eigu starfsmanna þeirra. Lýðræðisleg fyrirtæki eru vel þekkt, t.d. á Spáni og á Ítalíu, þar sem þau eru til í þúsundatali.

Lýðræðisleg fyrirtæki eru ólík hefðbundnum fyrirtækjum að því leytinu til að hefðbundin fyrirtæki eru yfirleitt í eigu fámenns hóps fólks, eða jafnvel í eigu stofnana (svo sem lífeyrissjóða), en lýðræðisleg fyrirtæki eru í eigu starfsmanna sinna og engra annarra. Þannig fellur allur arður af rekstri slíkra fyrirtækja til starfsmannanna, en ekki eigenda sem jafnvel vinna ekki fyrir fyrirtækin. Lýðræðisleg fyrirtæki einkennast jafnframt af því að þeim er stjórnað af starfsmönnunum, hvort sem er í gegnum bein lýðræðisferli eða fulltrúalýðræði (s.s., með kosningu í stjórn fyrirtækjanna), á meðan að í flestum hefðbundnum fyrirtækjum hafa starfsmennirnir ekki atkvæðisrétt. Í lýðræðislegum fyrirtækjum ná völd starfsmannanna yfirleitt til stærri ákvarðana og almennrar stefnumótunar, en síður til smáatriða í daglegum rekstri.

Að öðru leyti eru lýðræðisleg fyrirtæki áþekk öðrum fyrirtækjum, og taka þau þátt í markaðnum eins og önnur fyrirtæki. Slík fyrirtæki stunda ýmiss konar atvinnustarfsemi, allt frá framleiðslu til þjónustustarfsemi. Lýðræðisleg fyrirtæki eru talin vera um 25 þúsund á Ítalíu, 17 þúsund á Spáni, um 2.000 í Frakklandi og milli 500 til 600 í Bretlandi.

Meðal þekktra fyrirtækja sem rekin eru á lýðræðislegum grunni má nefna Mondrágon, en það er samsteypa með höfuðstöðvar á Spáni og teygir sig langt út fyrir heimalandið. Starfsemi Mondrágon nær til verslana, framleiðslu og fjármála.
Hoya mcgregorii

Hoya mcgregorii er fjölær jurt í vaxblómaættkvísl. Útbreiðslan er á Filippseyjum.
Hoya pedunculata

Hoya pedunculata er fjölær jurt í vaxblómaættkvísl. Útbreiðslan er á Nýju Gíneu.
Hoya landgrantensis

Hoya landgrantensis er fjölær jurt í vaxblómaættkvísl. Útbreiðslan er á Filippseyjum.
Eldborg undir Geitahlíð

Eldborg eða Stóra Eldborg er brattur gjallgígur við Geitahlíð og er stærstur fimm gíga í gígaröð. Hún er rétt austur af Krýsuvíkvegi og norður af Suðurstrandavegi. Gígurinn var friðlýstur sem náttúruvætti árið 1987. Stærð svæðisins er rúmir 100 ha. Gígurinn er brattur og gerður úr gjalli og kleprum. Austur úr honum liggur myndarlegur hraunfarvegur. Bæði Stóra-Eldborg og Litla-Eldborg eru friðlýstir gjallgígar. Hægt er að ganga upp að Stóru-Eldborg, sem margir telja fegursta gíg Suðvesturlands, og þaðan niður í Litlu-Eldborg þar sem hægt er að sjá ofan í gíginn. Hraunið úr Eldborg er ólivínríkt helluhraun. Það hefur runnið til sjávar fram af Krýsuvíkurbergi austast. Aldur þess er ekki vel þekktur en miðað við þykkan jarðveg ofan á því og veðrun bergsins gæti það verið 7000-8000 ára.
Hoya moninae

Hoya moninae er fjölær jurt í vaxblómaættkvísl. Útbreiðslan er á Filippseyjum.
Hoya pubicorolla

Hoya pubicorolla er fjölær jurt í vaxblómaættkvísl. Útbreiðslan er á Filippseyjum.
Hoya smithii

Hoya smithii er fjölær jurt í vaxblómaættkvísl. Útbreiðslan er á Fídjíeyjum.
Hoya wightii

Hoya wightii er fjölær jurt í vaxblómaættkvísl. Útbreiðslan er á Indlandi.
Hagalón

Hagalón er fyrirhugað uppistöðulón fyrir Hvammsvirkjun í Skeiða og Gnúpverjahreppi. Áætluð stærð lónsins er fjórir ferkílómetrar. Fyrirhugað er að stífla farveg Þjórsár um 400 m ofan við Minnanúpshólma. Að vestan mun lónið afmarkast að mestu leyti af Þjórsárdalsvegi en sá vegur verður endurbyggður við bakka lónsins og færður nær Þjórsá. Vatnsyfirborð lónsins verður í 116 m hæð yfir sjávarmáli, rúmmálið um 13,2 Gl og meðaldýpt lónsins verður 3,3 m.

Lónið er umdeilt og fer ein stærsta ey Þjórsár, Hagaey, að mestu undir vatn.
Ráðuneyti Geirs Hallgrímssonar

Ráðuneyti Geirs Hallgrímssonar er heiti á ríkisstjórn Geirs Hallgrímssonar sem sat frá 28. ágúst 1974 - 1. september 1978. Ráðuneytið var samsteypustjórn Sjálfstæðisflokks og Framsóknarflokks.
Pays de la Loire

Pays de la Loire er eitt af 18 héruðum Frakklands. Það var skapað á 6. áratug 20. aldar til að vera svæði í kringum borgina Nantes. Héraðið er í Vestur-Frakklandi, er rúmir 32.000 ferkílómetrar og eru íbúar um 3,5 milljónir. Nantes er stærsta borgin en næststærst er Angers.

5 sveitarfélög eru þar: Loire-Atlantique, Maine-et-Loire, Mayenne, Sarthe, og Vendée.

Meðal áhugaverðra staða eru kastalar í Laval, Nantes, konunglega klaustrið í Fontevraud og gamla borgin Le Mans. Loire-dalurinn er á lista UNESCO yfir menningarminjar.
Sambandslýðveldi Mið-Ameríku

Sambandslýðveldi Mið-Ameríku (spænska: "República Federal de Centroamérica") var sambandsríki í Mið-Ameríku sem varð til úr héruðum sem áður heyrðu undir Höfuðsmannsdæmið Gvatemala sem var hluti af Nýja Spáni. Sambandsríkið var lýðveldi sem stóð frá 1823 til 1841.

Ríkið var stofnað skömmu eftir að ríki Mið-Ameríku lýstu yfir sjálfstæði frá Spáni 1821. Hluti af landsvæðinu varð Fyrsta mexíkóska keisaradæmið 1822 og sambandslýðveldið var stofnað árið eftir. Það náði yfir svæði sem nú eru löndin Kosta Ríka, El Salvador, Gvatemala, Hondúras og Níkaragva, auk Chiapas sem nú er í Suður-Mexíkó. Árið 1840 hófst borgarastyrjöld sem leiddi til upplausnar ríkisins.
Sefgoði

Sefgoði ("Podiceps grisegena") er fugl af goðaætt. Búsvæði er á norðurhveli við strandir, vötn og mýrar. Sefgoði er góður sundfugl. Fæða hans er helst hryggleysingjar og lirfur.
Ilmur Kristjánsdóttir

Ilmur Kristjánsdóttir (fædd 19. mars 1978) er íslensk leikkona, grínisti og stjórnmálamaður. Hún er þekkt fyrir að leika í Ófærð, Stelpunum, Ástríði og sex skaupum (2006, 2007, 2008, 2013, 2015 og 2018). Hún lék í öllum seríum Stelpnana frá 2005 til 2014 og skrifaði allar einnig.

Hún hefur líka leikið í landssöfnununum fyrir RÚV. "Á allra vörum", 2012, "Dagur rauða nefsins", 2017 og "Stúlka ekki brúður," 2019.

Einkalíf.

Ilmur er gift Magnúsi Sigurði Viðarssyni og eiga þau einn son, fæddan 1. janúar 2014. Ilmur á líka dóttur, fædda 2006 úr fyrra hjónabandi.

Stjórnmálaferill.

Árið 2014 var Ilmur fulltrúi Bjartrar framtíðar sem frambjóðandi í borgarstjórnarkosningunum í Reykjavík. Hún var kosin í sem formaður velferðarnefndar árið 2015.
Kelduskóli

Kelduskóli er grunnskóli í Grafarvogi í Reykjavík. Hann varð til við sameiningu Korpuskóla og Víkurskóla árið 2011.
Xiamen

Xiamen er borg í Fujian-héraði á suðausturströnd Kína. Borgin liggur við Taívansund og eyjarnar Kinmen sem eru undir stjórn Taívan eru aðeins 4 km undan ströndinni. Íbúar borgarinnar eru um 3,5 milljónir en stórborgarsvæðið tengist Quanzhou í norðri og Zhangzhou í vestri og myndar þannig þéttbýli með yfir 5,3 milljónir íbúa.

Lýðfræði.

Árið 2020 þegar síðasta manntal var gert í Kína, var íbúafjöldi borgarkjarna Xiamen 4.617.251 en íbúafjöldi undir lögsögu borgarinnar var 5.163.970.
Tröllafoss (Leirvogsá)

Tröllafoss er foss í Leirvogsá í Mosfellsdal.
Brest (Frakklandi)

Brest er borg í sýslunni Finistère í Bretagne í Vestur-Frakklandi. Íbúar eru um 140.000 (2017. ). Sögulegur kastali er í Brest og þar er mikilvæg höfn.
Viaplay

Viaplay er streymisveita sem Viaplay Group í Stokkhólmi rekur.

Hún hóf starfsemi á Norðurlöndum og hefur breiðst út til m.a. í Eystrasaltslanda, Póllands og Bandaríkjanna.

Veitan býður upp á kvikmyndir, þætti, barnaefni og íþróttir.

Veitan var stofnuð árið 2007, árið 2016 var gefið út fyrsta frumsamda efni þar og vorið 2020 opnaði Viaplay á Íslandi. Í lok árs voru 8% íslenskra heimila áskrifendur að veitunni.

Íþróttir.

Viaplay sýnir frá íþróttaviðburðum, knattspyrnuleikjum í Skandinavíu, í þýsku Bundesliga og fleira. Veitan tryggði sér árið 2021 sýningarrétt Íslenska karlalandsliðsins frá 2022-2028. Viaplay sýnir frá Meistaradeild Evrópu frá 2021 og næstu þrjú ár.

Hjörvar Hafliðason var ráðinn íþróttastjóri Viaplay á Íslandi í mars 2021.

Aðrar íþróttir eru m.a. Formúla 1, íshokkí, píla, hafnabolti og blandaðar bardagaíþróttir.
Tverfylki

Tverfylki (rússneska: "Тверска́я о́бласть") er fylki (oblast) í Rússlandi. Höfuðstaður fylkisins er Tver. Íbúafjöldi var 1,353,392 árið 2010.
Samarafylki

Samarafylki (rússneska: "Сама́рская о́бласть") er fylki (oblast) í Rússlandi. Höfuðstaður fylkisins er Samara. Íbúafjöldi var 3,215,532 árið 2010.
Tjúmenfylki

Tjúmenfylki (rússneska: "Тюме́нская о́бласть") er fylki (oblast) í Rússlandi. Höfuðstaður fylkisins er Tjúmen. Íbúafjöldi var 3,395,755 árið 2010.
Úljanovskfylki

Úljanovskfylki (rússneska: "Улья́новская о́бласть") er fylki (oblast) í Rússlandi. Höfuðstaður fylkisins er Úljanovsk. Íbúafjöldi var 1,292,799 árið 2010.
Amedeo Modigliani

Amedeo Clemente Modigliani (12. júlí 1884 – 24. janúar 1920) var ítalskur myndlistarmaður af gyðingaættum sem vann aðallega í Frakklandi. Hann er þekktur fyrir portrett og nektarmyndir í módernískum stíl sem einkennist af því að teygja á andliti, hálsi og formum. Verk hans fengu dræmar viðtökur meðan hann lifði en hlutu viðurkenningu síðar. Modigliani ólst upp á Ítalíu, þar sem hann rannsakaði list fornaldar og endurreisnartímans. Árið 1906 flutti hann til Parísar þar sem hann komst í snertingu við listamenn eins og Picasso og Constantin Brâncuși. Um 1912 var Modigliani farinn að sýna höggmyndir ásamt kúbistunum í Section d'Or-hópnum í Salon d'Automne.

Æviverk Modiglianis inniheldur bæði málverk og teikningar. Frá 1909 til 1914 fékkst hann aðallega við höggmyndir. Helstu viðfangsefni hans voru andlitsmyndir og fólk í fullri stærð, bæði í myndum og í höggmyndum. Modigliani var lítt þekktur meðan hann lifði en eftir lát hans náðu verkin miklum vinsældum. Hann lést úr mengisberklum, 35 ára að aldri, í París.
Chagas-sjúkdómur

Chagas-sjúkdómur er smitsjúkdómur sem smitast með skordýrabiti en frumdýrið Trypanosoma cruzi veldur sjúkdóminum. Sjúkdómurinn einkennist af langvinnum hjartavöðvakvillum og maga- og garnasjúkdómum sem koma fram hjá um 30% smitaðra.
Andy Cole

Andrew Alexander Cole eða Andy Cole eins og hann er oftast kallaður (fæddur í 15. október 1971 í Nottingham) er Enskur fyrrum knattspyrnumaður, hann er þekktastur fyrir afrek sín með Manchester United og Newcastle, þó hann hafi spilað fyrir fleiri lið á ferlinum ásamt því að hafa spilað 15 landsleiki fyrir Enska landsliðið.

Newcastle 1993-1995.

Andy Cole var keyptur til Newcastle af Kevin Keegan sem þá var knattspyrnustjóri félagsins. Þá var liðið í fyrstu deild og var honum ætlað að hjálpa félaginu að komast aftur í deild þeirra bestu. Það tókst, og á fyrsta ári í úrvalsdeild tókst þeim að ná 3.sæti. Hann var síðan seldur til Manchester United fyrir milljónir punda. Hann spilaði 70 leiki fyrir Newcastle og skoraði all 55 mörk á tíma sínum þar.

Manchester United 1995-2001.

Hjá Manchester United spilaði hann opnunarleik sinn í 1-0 sigri á Aston Villa á Old Trafford. Sama ár unnu þeir deildina á ævintýralegan hátt eftir kapphlaup við Newcastle. 1998/99 er þó hans frægasta ár með félaginu, það ár unnu þeir þrennuna þ.e Meistaradeild Evrópu, Bikarkeppnina og Premier League. Á tíma sínum hjá Manchester United lék Andy Cole 195 leiki og skoraði 93 mörk. Samstarf hans og Dwight Yorke í framlínunni var heimsþekkt, enda náðu þeir einstaklega vel saman.
Fossvogsprestakall

Fossvogsprestakall var stofnað 1. júní 2019 við niðurlagningu Bústaðaprestakalls og Grensásprestakalls. Í sameinuðu prestakalli eru tvær sóknir, Bústaðasókn og Grensássókn. Séra Pálmi Matthíasson er sóknarprestur og með honum þjóna (frá 1. október 2019) séra Eva Björk Valdimarsdóttir og séra María Guðrúnardóttir Ágústsdóttir, dr. theol. Hólmfríður Ólafsdóttir, djákni, starfar við Bústaðakirkju og annast einkum starf með eldriborgurum í báðum sóknum, og Daníel Ágúst Gautason er djákni Grensássóknar og hefur umsjón með barna- og æskulýðsstarfi í báðum sóknum. Organistar eru Ásta Haraldsdóttir í Grensáskirkju og Jónas Þórir í Bústaðakirkju.
Fuglablóðagða

Fuglablóðagða er sníkjudýr af ættinni Schistosomatidae sem tilheyra flatormum (Digenea). Lífsferill þeirra er flókinn og er vatnasnigill millihýsill en fugl lokahýsill.

Á fullorðinstigi lifa fuglablóðögður inn í bláæðum fugla annað hvort við aftasta hluta meltingarvegar (iðraögður) eða í nefholi (nasaögður). Á lirfustigi er dýrið bifhærð lirfa (miracidia) sem borar sig inn í vatnasnigill og umbreytist í móðurgróhirslu sem framleiða mikið af dótturgróhirslum en í þeim verða til sundlirfur (ceracaria). Sundlirfurnar geta synt í einn til tvo daga og leitað um fugl sem er lokahýsill og komist inn í hann og umbreytast þá í ormlaga flökkustig (schistosomulae). Flatormurinn þroskast svo á nokkrum vikum í kynþroska blóðögðu.